**Prosjektavtale for studentoppgave hos Snow XR 2024**

**Parter**

Student: Student som utfører studentoppgave i samarbeid med Snow XR.

Snow XR AS (SXR): Oppdragsgiver for prosjektet.

**Formål**

Denne avtalen beskriver samarbeidet i forbindelse med skoleoppgave mellom studentene og SXR i utvikling av løsning for trening i virtuell virkelighet for ambulansepersonell.

**Prosjektet**

SXR utvikler en løsning for trening og simulering i virtuell virkelighet for ambulansepersonell. Prosjektet er av utforskende natur i samarbeid med et helseforetak for å undersøke om teknologien utvidet virkelighet kan brukes i et bestemt scenario for ambulansepersonellet i helseforetaket. SXR trenger bistand til å utvikle dette.

**Ansvar**

Studentene har ansvar for utførelse av egne arbeidsoppgaver og at disse er i tråd med hva som forventes av egen skole, samt be om faglig veiledning fra egen skole.

SXRs ansvar er å gi informasjon om prosjektets visjon, oppgaver og hva som skal lages, samt være bindeledd mellom studentene og helseforetaket som spillet utvikles for.

**Rettigheter**

SXR eier alle rettigheter til prosjektet. SXR overtar alle beføyelser over åndsverk som studentene skaper alene eller sammen med andre med utspring i denne avtalen, herunder retten til å fremstille eksemplar, gjøre tilgjengelig i enhver form, endre og overdra åndsverket alene eller sammen med virksomhet. SXR overtar videre alle rettigheter til varemerker, design og/eller oppfinnelser som studentene frembringer alene eller sammen med andre med utspring i denne avtalen, og plikter å gi nødvendig bistand dersom SXR ønsker å registrere varemerker, design og/eller patenterbare oppfinnelser.

**Referanse**

Studentene kan bruke prosjektet som referanse etter skriftlig godkjennelse fra SXR, f.eks. i form av å publisere bilder av eget arbeid i en portefølje.

**Arbeidsmengde**

Studentene bestemmer selv arbeidsmengde og tidspunkt for arbeidet.

**Godtgjørelse**

Arbeidet gir ikke økonomisk godtgjørelse eller lønn.

**Kreditering**

Studentenes bidrag til prosjektet (navn og rolle) skal vises til spilleren i det ferdige spillet (brukeren av produktet) i form av en rulletekst eller tilsvarende. Rulleteksten kan f.eks. vises i en scene i spillet eller fra en knapp i hovedmenyen.

**Taushetsplikt og konfidensialitet**

Studentene skal behandle all informasjon i prosjektet konfidensielt (inkludert informasjon om løsninger, kunder og forretningsplaner) og ikke dele informasjonen med andre utenfor prosjektet, verken direkte eller indirekte. Taushetsplikten og konfidensialiteten varer også etter prosjektet er ferdig.

**Konkurrerende virksomhet**

Studentene skal ikke bruke noe av arbeidet, filer, kildekode, informasjon, design eller tilsvarende fra prosjektet i konkurrerende virksomhet med SXR. Dette gjelder også etter prosjektet er ferdig.

**Avtalens varighet**

Avtalen varer frem til studentene er ferdige med skoleoppgaven sin (estimert til mai/juni 2024).

**Signatur**

Avtalen signeres elektronisk.

|  |  |
| --- | --- |
| Aleksander Vandbakk Thorset  Student  Simen Neverdalen  Student | Mathias Tangen Leganger  Daglig leder  Snow XR AS  Organisasjonsnummer: 929 002 245 |